open-index/open-wikipedia-markdown huggingface dataset:
DSCS III

miniatura|256px|Representación dun satélite DSCS III.

**DSCS III** (*Defense Satellite Communications System III*) foi un tipo de satélite de comunicacións militar dos Estados Unidos fabricado por Lockheed Martin.

## Características 
Os satélites DSCS III son a continuación dos DSCS II e estaban deseñados para proporcionar comunicacións seguras de voz e datos nas peores condicións. Cada satélite levaba sete transpondedores, un deles de propósito especial e un único canal, tres antenas receptoras e cinco antenas transmisoras. Un deles DSCS III B7) levaba tamén o experimento *CHARGECON-GEO* para o Programa de Probas Espaciais. A alimentación eléctrica era producida por dous paneis solares que podían xerar ata 1700 W de potencia. Estaban situados na órbita xeoestacionaria.

Lanzáronse un total de 14 satélites DSCS III entre 1982 e 1992, todos con éxito. Usáronse unha variedade de foguetes para poñelos en órbita: Titan 34D, Delta 4M, o transbordador espacial durante a misión STS-51-J e o Atlas 2A. O último satélite DSCS III foi posto fóra de servizo en 2015 e foron substituídos polos satélites WGS.

## Notas 
## Véxase tamén 
### Outros artigos 
*DSCS II
*Delta 4M
*Titan 34D
*Atlas 2A
*STS-51-J
*Wideband Global SATCOM
Mitilinos

A dos **mitilinos** (***Mytilinae***) é unha subfamilia de moluscos bivalvos mariños da subclase dos pteriomorfios, orde dos mitílidos, superfamilia dos mitiloideos e familia dos mitílidos.

A subfamilia abrangue varios xéneros que comprenden especies vulgarmente coñecidas como **mexillóns**.

## Taxonomía 
### Descrición 
A subfamilia foi descrita en 1815 polo naturalista estadounidense de orixe franco-xermana-italiana Constantine Samuel Rafinesque-Schmaltz, interesado, entre outros numerosos temas, pola zooloxía, en especial pola malacoloxía, na súa obra ''Analyse de la Nature ou Tableau de l'univers et des corps organisés*, editada en Palermo.

### Etimoloxía 
O nome científico *Mytilinae* está formado sobre a base da raíz *Mytil-* do seu xénero tipo, *Mytilus*, engadíndolle o sufixo do latín científico *-inae*, propio dos nomes das subfamilias de animais.

(Para a etimiloxía de *Mytilus*, véxase *Mytilus*).

### Sinónimos 
Ademais de polo nome que lle impuxo Rafinesque (protónimo), e que é o actualmente válido, a sufmailia coñeceuse tamén polos sinónimos:
* *Brachidontinae*
* *Crenomytilinae*
* *Perninae*
* *Xenomytilinae*

### Xéneros 
Na actualidade (2020) recoñécense na subfamilia od seguintes xéneros:
* *Aulacomya* Mörch, 1853
* *Choromytilus* Soot-Ryen, 1952
* *Crenomytilus* Soot-Ryen, 1955
* *Ischadium* Jukes-Browne, 1905
* *Mytilus* Linnaeus, 1758
* *Perna* Philipsson, 1788
* *Semimytilus* Soot-Ryen, 1955

## Notas 
## Véxase tamén 
### Bibliografía 
* Bieler, R., Carter J. G. & Coan E .V. (2010): "Classification of Bivalve families". En: Bouchet P. & Rocroi J.-P. (2010): "Nomenclator of Bivalve Families". *Malacologia* **52** (2): 1-184.
* Bieler, R.; Mikkelsen, P. M.; Collins, T. M.; Glover, E. A.; González, V. L.; Graf, D. L.; Harper, E. M.; Healy, J.; Kawauchi, G. Y.; Sharma, P. P.; Staubach, S.; Strong, E. E.; Taylor, J. D.; Tëmkin, I.; Zardus, J. D.; Clark, S.; Guzmán, A.; McIntyre, E.; Sharp, P. & Giribet, G. (2014): "Investigating the Bivalve Tree of Life – an exemplar-based approach combining molecular and novel morphological characters". *Invertebrate Systematics* **28** (1): 32-115.
* Gosling, E. M. (2003): *Bivalve Molluscs. Biology, Ecology and Culture* PDF. Oxford, UK: EnglandFishing News Books (Blackwell Publishing). ISBN 0-8523-8234-0.

### Outros artigos 
* Bivalvos
* Pteriomorfios
* Mitílidos
* Miticultura
* Mexillón
* *Mytilus''
Palestina (banda deseñada)

***Palestina*** (en ) é un libro xornalístico de banda deseñada escrito por Joe Sacco. Foi Premio American Book Award en 1996.

Foi traducido ao galego por Rafael Salgueiro e publicado por Rinoceronte Editora no ano 2013.

## Notas
Perna (xénero)

:*Para o termo anatómico, véxase Perna*

***Perna*** é un xénero de moluscos bivalvos mariños da subclase dos pteriomorfios, orde dos mitílidos, superfamilia dos mitiloideos, familia dos mitílidos e subfamilia dos mitilinos.

O xénero comprende tres especies coñecidas vulgarmente, na bibliografía internacional, como *mexillóns verdes*, ou *mexillóns do Pacífico*. Estas especies de mexillóns son comestíbeis e explótanse comercialmente.

## Taxonomía 
### Descrición 
O xénero foi descrito en 1788 polo médico e malacólogo sueco Lorens Münter Philipson, na obra de Anders Jahan Retzius *Dissertatio historico-naturalis sistens nova testaceorum genera. Quam præside D. M. Andr. J. Retzio (...) ad publicum examen defert Laurentius Münter Philipsson*. (Ver texto completo dixitalizado).

### Sinónimo 
Ademais de polo nome actualmente válido, o xénero coñeceuse tamén polo sinónimo:
* *Chloromya* Mörch, 1853

### Especies 
No xénero coñécense actualmente as tres especies seguintes:
* *Perna canaliculus* (Gmelin, 1791)
* *Perna perna* (Linnaeus, 1758)
* *Perna viridis* (Linnaeus, 1758)

## Galería de imaxes 

Green Lipped Mussel (314300764).jpg|Cuncha de *Perna canaliculus*.
Muslinger-mad.jpg|Prato de *Perna canaliculus*.
Colony of Brown Mussels silted up, South Africa.jpg|Cunchas de *Perna perna* amoreadas nunha praia de Suráfrica.
Perna viridis 001.jpg|Cunchas de *Perna viridis*.

## Notas 
## Véxease tamén 
### Bibliografía 
* Bieler, R., Carter J. G. & Coan E .V. (2010): "Classification of Bivalve families". En: Bouchet P. & Rocroi J.-P. (2010): "Nomenclator of Bivalve Families". *Malacologia* **52** (2): 1-184.
* Bieler, R.; Mikkelsen, P. M.; Collins, T. M.; Glover, E. A.; González, V. L.; Graf, D. L.; Harper, E. M.; Healy, J.; Kawauchi, G. Y.; Sharma, P. P.; Staubach, S.; Strong, E. E.; Taylor, J. D.; Tëmkin, I.; Zardus, J. D.; Clark, S.; Guzmán, A.; McIntyre, E.; Sharp, P. & Giribet, G. (2014): "Investigating the Bivalve Tree of Life – an exemplar-based approach combining molecular and novel morphological characters". *Invertebrate Systematics* **28** (1): 32-115.
* Gosling, E. M. (2003): *Bivalve Molluscs. Biology, Ecology and Culture* PDF. Oxford, UK: EnglandFishing News Books (Blackwell Publishing). ISBN 0-8523-8234-0.
* Siddall S. E. (1980): "A clarification of the genus Perna". *Bulletin of Marine Science* **30**: 858-870.

### Outros artigos 
* Bivalvos
* Pteriomorfios
* Mitílidos

### Ligazóns externas 
* *Perna* na ADW.
* *Perna* na EOL.
* *Perna* Retzius 1788  en Fossilworks.
In the Tail of a Comet

***In the Tail of a Comet*** é o primeiro álbum de estudio da banda sueca de stoner rock Dozer, publicado o 25 de abril de 2000 a través do selo Man's Ruin Records. Foi gravado no mes de febreiro de 1999 no Rockhouse Studio en Borlänge. Todos os temas foron producidos e mesturados por Dozer e Bengt Backe.

## Listaxe de cancións 
## Notas
Agrupación de electores

A **agrupación de electores**, segundo a lexislación electoral española, é un conxunto de cidadáns que se asocia temporalmente co único fin de presentar unha candidatura a unhas determinadas eleccións. Para presentar candidaturas as agrupacións de electores necesitan presentar un número mínimo de firmas: 
#Para as eleccións ao Congreso dos Deputados e ao Senado o 1% dos rexistrados no censo electoral da respectiva circunscrición electoral (a provincia e as cidades de Ceuta e Melilla no caso do Congreso; a provincia, salvo no caso nas insulares, nas que a illa é a circunscrición electoral), tal como regula o artigo 169 da Lei Orgánica do Réxime Electoral Xeral. 
#Para as eleccións municipais (artigo 187 da Lei Orgánica do Réxime Electoral Xeral): 
##En municipios de menos de 5.000 habitantes, o 1% dos rexistrados sempre que o número de asinantes sexa máis do dobre que o de concelleiros a elixir. 
##Nos comprendidos entre 5.001 e 10.000 habitantes polo menos 100 firmas. 
##Nos comprendidos entre 10.001 e 50.000 habitantes polo menos 500 firmas. 
##Nos comprendidos entre 50.001 e 150.000 habitantes polo menos 1.500 firmas. 
##Nos comprendidos entre 150.001 e 300.000 habitantes polo menos 3.000 firmas. 
##Nos comprendidos entre 300.001 e 1.000.000 de habitantes a menos 5.000 firmas. 
##Nos demais casos polo menos 8.000 firmas. 
#Para o Parlamento Europeo, 15.000 electores (artigo 220 da Lei Orgánica do Réxime Electoral Xeral). 
#Para as eleccións autonómicas depende da lexislación de cada comunidade autónoma, pero adoita ser o 1% dos electores da correspondente circunscrición electoral.

## Véxase tamén 
### Ligazóns externas 
*Texto refundido da Lei Orgánica 5/1985, de 19 de xuño, do Réxime Electoral Xeral
Teruel Existe

**Teruel Existe**​ (**TE**) é unha coordinadora cidadá fundada en novembro de 1999 co obxectivo de demandar un trato xusto e igualitario para a provincia de Teruel, en España.

Fundouse a partir de varias plataformas como En Defensa do Ferrocarril, Pro Helicóptero y Transporte Sanitario ou Pro Salud Mental. En 1999 Teruel aínda non tiña autovías e na única liña de ferrocarril (de vía única sen electrificar) o tren descarrilara 8 veces nun ano. Teruel Existe decidiu presentarse ás eleccións xerais de novembro de 2019 como unha agrupación de electores allea aos partidos tradicionais, co fin de dar voz a reivindicacións urxentes para o mundo rural de Teruel. A plataforma logrou 6.781 avais, seis veces máis dos esixidos pola lei electoral,​ e presentou unha candidatura ao Congreso dos Deputados por Teruel encabezada polo seu líder Tomás Guitarte, un arquitecto de 58 anos, acompañado por Manuel Gimeno e Ana Asunción Balaguer. Para o Senado presentaron a Joaquín Egea, Beatriz Martín e Alba Polo.

Teruel Existe foi a forza máis votada na provincia de Teruel e logrou un escano no Congreso para  Guitarte e outros dous no Senado para Egea e Martín.

## Resultados electorais 
#### Ámbito nacional 
## Notas 
## Véxase tamén 
### Ligazóns externas 
*Sitio web oficial
Primo Victoria

***Primo Victoria*** é o primeiro álbum de estudio da banda sueca de power metal Sabaton, publicado o 15 de marzo de 2005 a través do selo Black Lodge Records.

O grupo gravara anteriormente o álbum *Metalizer* co selo italiano Underground Symphony, pero debido a problemas o seu lanzamento foi atrasado ata o ano 2007. *Primo Victoria* converteuse así no álbum de estrea de Sabaton.

No ano 2010 o álbum foi reeditado a través do selo alemán Nuclear Blast con seis temas extra e co nome *Primo Victoria Re-Armed*. A reedición chegou ao número 43 na listas suecas de álbums.

## Listaxe de cancións 
## Notas
Penetralia

***Penetralia*** é o primeiro álbum de estudio da banda sueca de death metal Hypocrisy, publicado o 5 de outubro de 1992 a través do selo Nuclear Blast. Este é o primeiro de dous álbum co vocalista Masse Broberg, que despois sería despedido e encargándose o guitarrista Peter Tägtgren das voces. As letras non se centran no paranormal e na ciencia ficción como si o fan en posteriores traballos, centrándose no seu lugar en temática death metal máis "tradicional" como satanismo e anticristianismo. Realizáronse dous vídeos musicais para os temas "Impotent God" e "Left to Rot". Posteriormente o álbum foi remasterizado e reeditado xunto co seu segundo traballo, *Osculum Obscenum*, no ano 2013.

## Listaxe de cancións 
## Notas
Symmetric in Design

***Symmetric in Design*** é o primeiro álbum de estudio da banda sueca de metal progresivo Scar Symmetry, publicado en Europa o 7 de febreiro de 2005. O disco foi gravado entre xullo e setembro do ano 2004 nos Black Lounge Studios, en Avesta, Suecia.

O álbum foi considerado polos críticos un "primeiro esforzo destacado" da banda, comparándoo con outros artistas suecos de death metal melódico como Soilwork.

## Listaxe de cancións 
Todas as letras escritas por Henrik Ohlsson.

## Notas
Alicyclobacillus acidocaldarius

***Alicyclobacillus acidocaldarius*** (antes chamado ***Bacillus acidocaldarius***) é unha especie de bacteria grampositiva, estritamente aerobia. Estas bacterias son acidófilas, termófilas e producen endósporas. As primeiras cepas identificadas de *A. acidocaldarius* procedían de géysers do Parque Nacional de Yellowstone e terra de fumarola do Parque Nacional dos Volcáns de Hawai. A especie foi orixinalmente clasificada como *Bacillus acidocaldarius* en 1971, pero despois, novos estudos sobre o ARNr 16S atoparon que a especie era mellor clasificala no xénero de nova creación *Alicyclobacillus*. O nome da especie deriva do latín *acidum*, 'ácido', e *caldarius* 'da calor', referíndose aos ambientes ácidos e de alta temperatura dos que foi illado. Thomas D. Brock foi un dos investigadores que primeiro categorizaron varias especies termófilas; o seu descubrimento de *Thermus aquaticus* permitiu a outros investigadores descubrir a Taq polimerase e a reacción en cadea da polimerase (PCR).

Unha cepa de *A. acidocaldarius* foi illado de solos quentados termicamente do Mount Rittmann na Antártida.

*A. acidocaldarius* está entre as primeiras tres especies reclasificadas desde o xénero *Bacillus*, onde estaban inicialmente clasificados, ao xénero de nova creación *Alicyclobacillus* en 1992, xunto con *A. acidoterrestris* e *A. cycloheptanicus*.

A temperatura de crecemento óptima para *A. acidocaldarius* é 60-65&nbsp;°C, e pode crecer no intervalo 45-70&nbsp;°C. O pH óptimo é 3,0-4,0, e pode crecer entre o pH 2,0-6,0.

## Notas
Decisiones: Unos ganan, otros pierden

***Decisiones: Unos ganan, otros pierden*** é unha tempada da serie de televisión antoloxía dramática *Decisiones*. A tempada está producida por Telemundo Global Studios, e está gravada en televisión de alta definición 4K Ultra-alta definición. Martha Godoy exerce como showrunner da tempada. Estreouse o 10 de decembro de 2019 en Telemundo.

## Notas 
## Véxase tamén 
### Ligazóns externas 
*
Deep Space Climate Observatory

**DSCOVR**, acrónimo de *Deep Space Climate Observatory* e que inicialmente ía ser nomeado como *Triana*, é un satélite artificial da NASA lanzado o 11 de febreiro de 2015 mediante un foguete Falcon 9 desde Cabo Cañaveral para estudar os campos e partículas solares e a superficie terrestre. Foi alcumado informalmente como *Goresat* debido a que foi un proxecto impulsado polo daquela vicepresidente dos Estados Unidos Al Gore.

## Características 
DSCOVR foi posto en órbita arredor do punto L1 de Lagrange do sistema Terra-Sol, a uns 1,5 millóns de km da Terra en dirección ao Sol. Desde esa posición o satélite permanece fixo desde o punto de vista da Terra e pode facer observacións continuas, sendo o primeiro satélite de observación terrestre en observar desde ese tipo de órbita.

O satélite debía ser lanzado durante a misión STS-107 do transbordador espacial en 2003, pero varios atrasos levaron á súa cancelación en 2006. O satélite foi mantido en almacenamento. En 2012 o proxecto reavivouse e iniciouse o proceso para elixir un foguete con que envialo á súa órbita de traballo. Ese mesmo ano gañou a proposta de lanzalo mediante un Falcon 9, con data de lanzamento en 2014. Tras un atraso de varios meses o satélite engalou en febreiro de 2015.

## Instrumentos 
O satélite leva tres instrumentos científicos a bordo:

***Scripps-NISTAR**: conxunto de tres radiómetros para medir o balance enerxético da Terra, a diferenza entre a enerxía solar incidente e a reflectida pola Terra.
***Scripps-EPIC**: cámara con espectrorradiómetro de dez canais para medir o ozono atmosférico e a cantidade de aerosois, as características das nubes e os cambios na superficie terrestre e oceánica.
***PlasMag**: instrumento que funciona como magnetómetro, copa de Faraday e espectrómetro de electróns para medir o vento solar e o campo magnético. Serve tamén como alerta para tormentas solares.
***Pulse Height Analyzer (PHA)**: monitoriza o efecto das partículas de alta enerxía na electrónica do satélite.

## Notas 
## Véxase tamén
Propeller (álbum)

***Propeller*** é o quinto álbum de estudio da banda estadounidense de indie rock Guided by Voices, publicado no ano 1992 a través do selo Rockathon Records.

## Listaxe de cancións 
## Notas
Once Sent from the Golden Hall

***Once Sent from the Golden Hall*** é o primeiro álbum de estudio da banda sueca de death metal melódico Amon Amarth, publicado o 10 de febreiro de 1998 a través do selo Metal Blade. A edición orixinal estaba formada por só 1 000 copias en CD e vinilo. Posteriormente o disco foi reeditado por Metal Blade en 2005. Unha versión de luxo apareceu en 2009, co álbum remasterizado por Jens Bogren e un CD extra co disco tocado ao vivo en Bochum, Alemaña. Martin Lopez deixou o grupo pouco despois do lanzamento do traballo para unirse a Opeth, sendo o seu único traballo na banda. Tamén é o único disco co guitarrista Anders Hansson.

## Listaxe de cancións 
## Notas
Lost Weekend

***Lost Weekend*** é o cuarto álbum de estudio da banda estadounidense de noise rock Erase Errata, publicado o 20 de xaneiro de 2015 a través do selo Under the Sun. Trátase do seu primeiro álbum en 9 anos, tras o lanzamento de *Nightlife* en 2006.

## Listaxe de cancións 
## Notas
Tomás Guitarte

**Tomás José Guitarte Gimeno**, nado en Cutanda (Teruel) en 1961, coñecido como **Tomás Guitarte**, é un arquitecto e político aragonés pertencente á agrupación de electores Teruel Existe, e único representante da organización no Congreso dos Deputados, nas eleccións xerais de España do 10 de novembro de 2019.

## Traxectoria 
Naceu en Cutanda, unha pequena localidade do municipio de Calamocha e estudou arquitectura na Universidade Politécnica de Valencia. Militou no partido aragonesista CHA e presentouse en varias ocasións nas súas listas, a última delas en 1993. A súa vida pública iníciase no ano 2000 cando foi promotor do AVE Madrid-Valencia.

## Notas
Calamocha

**Calamocha** é un concello español situado no noroeste da provincia de Teruel, en Aragón. É a capital da comarca do Jiloca, e atópase a 70&nbsp;km de Teruel. Ten unha superficie de 316,63&nbsp;km², cunha poboación de 4.319 habitantes (INE 2018) e unha densidade de 13,75 hab/km².

Atópase a beiras do río Jiloca, no fondo do amplo val que forma este río da conca do Ebro, rodeada polas serras do Sistema Ibérico no que se atopa. Está situada no Corredor Cantábrico-Mediterráneo, un dos principais eixos de transporte de España que comunica Valencia e Bilbao, a medio camiño entre as cidades de Teruel e Zaragoza.

Calamocha é a localidade máis importante do terzo noroccidental provincial. É cabeza do partido xudicial de Calamocha, un dos tres da provincia. A súa economía baséase principalmente no sector servizos. Con todo, ten así mesmo un notable sector industrial, onde destaca a industria agroalimentaria e a industria dos materiais de construción. Calamocha é un dos principais polos produtores do Xamón de Teruel.

## Véxase tamén 
### Ligazóns externas 
* Páxina oficial do concello
Church Gone Wild/Chirpin Hard

***Church Gone Wild/Chirpin Hard*** é o terceiro álbum de estudio da banda estadounidense de math rock Hella, publicado o 22 de marzo de 2005 a través do selo Suicide Squeeze Records. O traballo está formado por dous discos en solitario, un do batería Zach Hill, *Church Gone Wild*, e outro do guitarrista Spencer Seim, *Chirpin Hard*.

## Listaxe de cancións 
## Notas
When You Walk A Long Distance You Are Tired

***When You Walk A Long Distance You Are Tired*** é o primeiro álbum de estudio da banda estadounidense de indie rock Mothers, publicado o 19 de febreiro de 2016 a través do selo Grand Jury Records.

## Listaxe de cancións 
## Notas
Sebadoh III

***III*** (ou ***Sebadoh III***) é o terceiro álbum de estudio da banda estadounidense de indie rock Sebadoh, publicado o 16 de agosto de 1991 a través do selo Homestead Records.

*III* foi o primeiro disco de Sebadoh en contar con Jason Loewenstein, que se uniu aos dous membros fundadores da banda, Lou Barlow e Eric Gaffney, en 1989, e estreouse no sinxelo "Gimme Indie Rock".

O portada do álbum é unha fotografía realizada por Gaffney.

## Listaxe de cancións 
## Notas
Editorial Urutau

A **Editorial Urutau** e unha empresa editorial galaico-brasileira-portuguesa independente, alternativa de venda directa, que foi nada no 2015 na Bragança Paulista, Brasil. No ano 2018 fundaron a súa delegación en Pontevedra.

Despois de máis de 20 libros publicados, Carlos Rafeel Souza abandonou o grupo, e os tres integrantes restantes fundaron Editorial Urutau. Ata finais do 2016 contaban con 28 libros no mercado. No 2018 fúndase unha delegación en Pontevedra. En 2019 Ana Penteado, pesquisadora, abandona a editorial, reducindo o cadro a dúas persoas: Wladimir Vaz deseñador gráfico, poeta e editor Galicia, Tiago Rendelli. A Editorial Urutau de Galica ocupase tamén da pescuda e edición en Portugal. Poesía, prosa poética, contos e o xénero dramático son as súas especialidades. Judite Canha Fernandes con *a fúria da loiça da china* (2018) e *o mais difícil do capitalismo é encontrar o sítio onde pôr as bombas* (2017), María Azenha con *A mamá por cima dos telhados e o meu amor (2019),* Silvia Penas con Fronteira Paraíso *(2019)*, Ronsel Pan con *O atentado de Ulrike Meinhof* (2019)*,* Arancha Nogueira *con O único lugar onde ficar inmóbil* (2019)*,* María Giulia Pinheiro con *Avessamento (2019),* Chus Pato con *Heloísa* (3º edición 2019), Elisabeth Oliveira con *Naufragas* (2019), Eli Ríos con *Se calhar nao é o tempo o que importa* *(2019)* Irma Estopiña con *Espiral* (2019)*,* Patricia Meira con *Non-maternidade*, Lígia Reyes con *Amor peixes e outras loucuras* (2019), María Estela Guedes con *Clitóris Clítoris*, Carla Carbatti *Na cadéncia do caos* (2019), son algúns dos seus autores e autoras de Galicia e Portugal.

Dende as súas orixes Editorial Urutau caracterízase por publicar autores novos, pola súa aposta pola diversidade cultural e pola súa independencia, cunha fonda vertente feminista, co 70% das súas obras escritas por mulleres, ou que procuran a súa visualización .

## Premios 
*Edición 59º do premio JABUTI co libro de poesía Identidade de Daniel Francoy Brasil 2017 .
* Terceiro premio literario na categoría poesía da Biblioteca Nacional do Brasil 2019 .

## Coleccións 
* Colección *Avis Rara* 
* Poesía galega, portuguesa, brasileira, cabo-veridana. 
* Analoxías poéticas: 
***Poeta en Nueva York de* Federico García Lorca .
***Carta lírica a otra mujer*, Alfonsína Storni (2019) .
***Un xardín de medio lado* , con textos de Cristina Corral Soilán, Fátima N. Delgado, Moncho Iglesias Míguez, Yolanda López, Patricia Meira, Eli Ríos, Noa Moreira, Gaspar Domínguez e Manuel Miragaia.

## Convocatorias de premios 
Editorial Urutau na súa labor de activar os movementos de escritoras e escritores LGBTQ, de poetas negras e negros, indíxenas e grupos sociais minoritarios convoca con regularidade certames poéticos, narrativos ou vídeo-poéticos.

* Chamadas abertas regulares para a premiar coa publicación, autores e autoras noveis residentes en diferentes cidades: São Paulo, Río de Xaneiro...
* Certame de vídeo-poesía da editorial Urutau .

Presentación do poemario Ficar de Cristina Corral Soilán na Galería Sargadelos de Lugo 2019.

Páxina oficial da Editorial Urutau 

## Notas
FutureLearn

FutureLearn

Información xeral

URL
www.futurelearn.com

Comercial
Si

Tipo de sitio
Educación

Rexistro
Requirido

Usuarios rexistrados
10.0 millóns (2019)

Linguas
Inglés, español, francés, neerlandesa, chinés

Creadores
Open University e Seek Limited

Lanzamento
2012

Clasificación Alexa
6,709

Status actual
Activo

**FutureLearn** é unha plataforma educativa na que se imparten cursos online gratuítos e abertos a todo o mundo, na que participan algunhas das máis prestixiosas universidades a nivel internacional. En maio de 2018 tiña 143 socios universitarios ou empresariais.

## Universidades asociadas 
FutureLearn lanzou asociacións con universidades, como a École nationale de l'aviation civile, o SUPAERO, a Grenoble École de Management, etc.

FutureLearn dixo que seguirán engadíndose novas asociacións e cursos á plataforma.

## Cursos 
FutureLearn ofrece cursos en aeronáutica, informática, medicina e bioloxía, ciencias sociais e humanas, arte, matemáticas e estatísticas, economía e finanzas.

## Notas 
## Véxase tamén
### Ligazóns externas 
*Páxina oficial de FutureLearn
Cheng Pei-pei

**Cheng Pei-pei**, nada en Shanghai o 6 de xaneiro de 1946 e finada en San Francisco Bay Area o 17 de xullo de 2024, foi unha actriz chinesa coñecida pola súa interpretación no filme *wuxia* de King Hu *Dà Zuì Xiá* (1966). Posteriormente foi célebre por interpretar a Jade Fox no filme *wuxia* de 2000 *Wò hǔ cáng lóng*.

## Traxectoria 
Cheng apareceu no cinema por primeira vez en 1964 no drama taiwanés *Qing ren shi*. Cheng foi coñecida especialmente por protagonizar en 1966 o filme *wuxia* de Hong Kong *Dà Zuì Xiá*, dirixido por King Hu. Ambientado durante a dinastía Ming, Cheng interpreta a Golden Swallow, unha habilidosa espadachina nunha misión de rescate do seu irmán. Cheng continuou a interpretar a espadachinas expertas nun gran número de filmes na década de 1960.

En 2000, volveu recibir atención internacional co seu papel como Jade Fox no filme de Ang Lee *Wò hǔ cáng lóng*. Continuou coa interpretación de Long Po na miniserie de televisión *Watery Moon, Hollow Sky* (2004), estreada en televisións asiáticas-estadounidenses como *Paradise*. Tamén traballou na China continental para Zhouyi Media.

## Filmografía 
### Cinema 
### Televisión 
## Notas 
## Véxase tamén 
### Ligazóns externas 
* Cheng Pei-pei entry at Lovehkfilm.com
Pavilhão João Rocha

O **Pavilhão João Rocha** é o pavillón de deportes do Sporting Clube de Portugal. Ten capacidade para 3&nbsp;000 espectadores e é usado polos equipos de baloncesto, balonmán, fútbol sala, hóckey sobre patíns e voleibol do club. O nome do pavillón é en honra a João Rocha, expresidente do club, que estivo no cargo desde setembro de 1973 ata outubro de 1986.

## Notas 
## Véxase tamén 
### Ligazóns externas 
* Sitio web oficial 
* Sitio web oficial
Electric Wizard (álbum)

***Electric Wizard*** é o primeiro álbum de estudio da banda inglesa de doom metal Electric Wizard, publicado no ano 1994 a través do selo Rise Above Records. O disco foi reeditado xunto o segundo álbum da banda, *Come My Fanatics...*, no ano 1999. En 2006 lanzouse unha versión remasterizada en CD e vinilo con dúas cancións extra collidas dunha demo chamada *Doom Chapter*.

## Listaxe de cancións 
## Notas
Vincebus Eruptum

***Vincebus Eruptum*** é o primeiro álbum de estudio da banda estadounidense de rock Blue Cheer, publicado o 16 de xaneiro de 1968 a través do selo Philips Records. O disco conta cun son blues pesado e atronador que posteriormente sería coñecido como heavy metal. Tamén ten elementos de acid rock, rock experimental, blues rock, stoner rock, e garage rock.

O disco foi un éxito comercial e da crítica, chegando ao número 11 da lista *Billboard 200*. O álbum contaba cunha versión do tema de Eddie Cochran "Summertime Blues" que chegou ao top 20. É un claro exemplo de hard rock, e tamén é recoñecido como un dos primeiro álbums de heavy metal.

## Listaxe de cancións 
## Notas
Only a Suggestion

***...Only a Suggestion*** é o primeiro álbum de estudio da banda estadounidense de stoner rock Hermano, publicado no ano 2002 a través do selo Tee Pee Records.

## Listaxe de cancións 
## Notas
Madre de Dios (álbum)

***Madre de Dios*** é o segundo álbum de estudio da banda sueca de stoner rock Dozer, publicado o 6 de marzo de 2001 a través do selo Man's Ruin Records. Todas as cancións foron gravadas en marzo do ano 2000 no Rockhouse Studio en Borlänge, Suecia, agás "Octanoid", que foi gravada no mes de agosto. Todos os temas foron producidos e mesturados por Dozer e Bengt Backe.

## Listaxe de cancións 
## Notas
California Crossing

***California Crossing*** é o sétimo álbum de estudio da banda estadounidense de stoner rock Fu Manchu, publicado o 23 de outubro de 2001 a través do selo Mammoth Records. "Mongoose" é unha versión distinta e máis curta da que aparecía no álbum de 1999, ''Godzilla's/Eatin' Dust*. "The Wasteoid" é unha das poucas cancións instrumentais da banda.

Realizouse un vídeo musical para a canción "Squash That Fly", que conseguiu algún tempo de emisión tras o lanzamento do álbum.

A canción do título apareceu na banda sonora do videoxogo *Tony Hawk's Underground''.

## Listaxe de cancións 
## Notas
Defense Support Program

miniatura|256px|Representación dun satélite DSP.

**Defense Support Program**, coñecido tamén polas súas siglas, *DSP*, foi un programa militar dos Estados Unidos para xestionar satélites de recoñecemento e alerta temperá.

## Características 
O programa comezou en 1970 como evolución do proxecto MIDAS e estaba dividido en "fases", correspondentes a satélites con diferentes tecnoloxías para recoñecemento e detección. A misión principal dos satélites DSP era a detección do lanzamento de mísiles balísticos interconinentais como alerta temperá ante un hipotético ataque, coa Unión Soviética no punto de mira ao principio do programa. Os satélites da Fase I tiñan unha masa de arredor de 900&nbsp;kg, mentres que os da Fase IV chegaban ata case 2400&nbsp;kg e son capaces de detectar e seguir tamén mísiles tácticos convencionais. Os satélites despregábanse en órbita xeosincrónica para cubrir toda a Terra. O programa DSP foi substituído polo programa SBIRS.

## Fase II MOS/PIM
Co aumento da sofisticación do armamento soviético entre 1975 e 1985, os novos satélites DSP foron modificados para detectar novas modalidades de mísiles e maneiras de lanzalos, como SLBM (mísiles lanzados desde submarinos) de maior alcance, vehículos de reentrada múltiple (MRV), ICBM móbiles e mísiles antisatélite (ASAT). Os catro satélites DSP da Fase II MOS/PIM (*Multi-Orbit Satellite/Performance Improvement Modification*) foron deseñados para poder ser despregados en diferentes tipos de órbita, desde xeosíncronas, como as fases anteriores, a altamente elípticas. A masa destes satélites era de 1170&nbsp;kg, con electrónica extra para mellorar a fiabilidade e a supervivencia do satélite. Estaban deseñados para durar 3 anos en órbita e a potencia proporcionada polos paneis aumentou ata os 500 W. Todos foron lanzados mediante Titan 23C, excepto o último que o fixo a bordo dun Titan 34D.

## Fase II Aumentada
Os dous satélites da Fase II Aumentada eran satélites da Fase II modificados para durar ata 36 meses en órbita e usar un detector infravermello de 6000 píxeles. Tiñan unha masa de 1670&nbsp;kg e neles probouse tamén un novo sensor de telururo de cadmio e mercurio. Os paneis solares proporcionaban ata 680 W de potencia e ambos foron lanzados en 1984 e 1987 mediante foguetes Titan 34D.

## Fase III
Os satélites da Fase III, denominados tamén como *DSP-I*, tiñan paneis que lles proporcoinaban ata 1300 W de potencia. Suponse que usaban sensores de 6000 píxeles e detectores de explosións nucleares. Lanzáronse 10 unidades entre 1989 e 2007, todas con éxito excepto polo DSP 19, que tivo problemas por culpa da última etapa. Usáronse unha variedade de lanzadores para poñelos en órbita: Titan 4(02), o transbordador espacial na súa misión STS-44 e o Delta 4H.

## Notas 
## Véxase tamén 
### Outros artigos 
*Delta 4H
*Titan 34D
*Titan 23C
*STS-44
*Military Defense Alarm System
*SBIRS-GEO
Caroline Rémy de Guebhard

**Caroline Rémy de Guebhard**, nada en París o 27 de abril de 1855 e finada en Pierrefonds o 24 de abril de 1929, foi unha anarquista, xornalista e feminista francesa, máis coñecida baixo o pseudónimo literario de **Séverine**.

## Trayectoria 
[miniatura|esquerda|Retrato de Caroline Rémy por [Pierre-Auguste Renoir]]
Arredor de 1880, Rémy involucrouse na publicación socialista de Jules Vallès, *Cri du Peuple*, da que tomou o control un tempo despois debido á mala saúde de Vallès. Cada vez máis militante nos seus puntos de vista, fíxose amiga da súa compañeira xornalista e feminista Marguerite Durand, mais tras un enfrontamento co marxista Jules Guesde, deixou o xornal en 1888. Continuou a escribir noutras publicacións, promovendo a emancipación da muller e denunciando inxustizas sociais de todo tipo, incluíndo o caso Dreyfus. De feito, o 31 de xullo de 1892 e debido a este caso, Rémy converteuse na primeira xornalista da historia que entrevistou un papa, León XII. Uns anos despois, en 1897, comezou a escribir para o xornal feminista *La Fronde* creado e dirixido por Durand.

Apoiou a Revolución Rusa de 1917 e, en 1921, uniuse ao Partido Comunista Francés. Non obstante, só uns anos despois abandonou o para manter a súa pertenza á Ligue des droits de l’homme (et du citoyen). Como defensora incondicional da esquerda, Rémy apoiou algunhas das causas anarquistas máis importantes da época, como a defensa de Germaine Berton, e tamén participou nos esforzos de 1927 para salvar os anarquistas italianos Sacco e Vanzetti.

Bernard Lecache, membro fundador do Comité de Honor da Liga Internacional Contra o Antisemitismo (LICA) escribiu a súa biografía. O seu retrato foi pintado por Pierre-Auguste Renoir en 1885 e atópase na National Gallery of Art de Washington.
* *Pages mystiques*, París, H. Simonis Empis, 1895.
* *En marche*, París, H. Simonis Empis, 1896.
* *Affaire Dreyfus : Vers la lumière... impressions vécues*, París, Stock, 1900.
* *La Toute-puissance de la bonté*, (S. l.), 1900.
* *Sac à tout : mémoires d’un petit chien*, París, F. Juven, 1903.
* *À Sainte-Hélène, pièce en 2 actes*, París, V. Giard et E. Brière, 1904.
* *Line : 1855-1867*, París, Crès, 1921.
* *Choix de papiers*, annotés par Évelyne Le Garrec, París, Tierce, 1982.
* *Impressions d’audience*, (Émile Zola, "J’accuse !", réactions nationales et internationales) Valenciennes, Presses universitaires de Valenciennes, 1999.

## Notas 
## Véxase tamén 
### Bibliografía 
* Hugues Lapaire, *Séverine, citoyenne de La Châtre en Berry*, 40 páx., éditions du Gargaillou, Châteauroux
* Paul Couturiau, *Séverine, l’insurgée*, Mónaco, Éditions du rocher, 2001. 
*  
* Évelyne Le Garrec, ''Séverine (1855-1929), Vie et combats d'une frondeuse'' (postface de Bernard Noël), l'Archipel, 2009.
* Françoise Blum, ''« Séverine ou la recherche d'une justice perdue »'', Mil neuf cent : Revue d'histoire intellectuelle, no 11 *« Comment sont-ils devenus dreyfusards ou anti-dreyfusards ? »*, 1993, páx. 94-100.
### Ligazóns externas 
* Perfil de Caroline Rémy na Enciclopedia Anarquista.
Células de ovario de hámster chinés

[miniatura|Células CHO adheridas a unha superficie, vistas con [microscopio de contraste de fase]]

As **céllas de ovario de hámster chinés** ou **células CHO** (do inglés *Chinese hamster ovary*) son unha liña celular epitelial derivada do ovario do hámster chinés, usada a miúdo en investigacións médicas e biolóxicas e comercialmente na produción de proteínas terapéuticas.

Como ten un número baixo de cromosomas (2n=22) para un mamífero, o hámster chinés é tamén un bo modelo para a citoxenética de radiación e o cultivo celular.

## Propiedades 
Todas as liñas celulares CHO son deficientes en síntese de prolina.

## Variantes 
Como a liña celular CHO orixinal foi descrita en 1956, desenvolvéronse moitas variantes da liña celular para varios propósitos. En 1957, xeránronse as CHO-K1 a partir dun só clon de células CHO. As CHO-K1 foron mutaxenizadas con metanosulfonato de etilo (EMS) para xerar unha liña celular que carece de actividade de dihidrofolato redutase (DHFR), denominada CHO-DXB11 (tamén chamada CHO-DUKX). Porén, estas células, cando son mutaxenizadas, poderían reverter a actividade de DHFR, o que fai que a súa utilidade para a investigación sexa algo limitada. Estas cepas deficientes en DHFR necesitan glicina, hipoxantina e timidina para crecer. A taxa de crecemento e o nivel de produción de proteína recombinante de cada liña celular varía amplamente. Para obter unhas poucas liñas celulares transfectadas estables coas características fenotípicas desexadas, pode ser necesario avaliar varios centos de liñas celulares candidatas.

As liñas celulares CHO e CHO-K1 poden obterse de varios centros de recursos biolóxicos como a Colección Europea de Cultivos Celulares, que forma parte da Colección de Cultivos da Axencia de Protección da Saúde. Estas orgnizacións tamén manteñen os datos, como as curvas de crecemento, vídeos do crecemento a cámara rápida, imaxes e información da rutina dos subcultivos.

## Uso industrial 
As células CHO son a liña celular de mamífero máis utilizada para a produción en masa de proteínas terapéuticas. Poden producir proteínas recombinantes a escala de 3-10 gramos por litro de cultivo.

## Notas 
## Véxase tamén 
### Outros artigos 
*Cultivo celular
*Desenvolvemento de fármacos

### Ligazóns externas 
*Chinese Hamster Genome Database
* https://web.archive.org/web/20131213154144/http://pef.aibn.uq.edu.au/wordpress/wp-content/blogs.dir/1/files/Support/Mammalian/Literature/Recombinant_Protein_Therapeutics_from_CHO_Cells-20_years_and_counting_Jayapal.pdf
*
*Entrada de Cellosaurs para CHO
*Entrada de Cellosaurs para CHO-K1
*Entrada de Cellosaurs para CHO-DG44
*Entrada de Cellosaurs para CHO-DXB11
Burst Apart

***Burst Apart*** é o cuarto álbum de estudio da banda estadounidense de indie rock The Antlers, publicado o 10 de maio de 2011 a través do selo Frenchkiss Records, e de Transgressive Records no Reino Unido, Europa e o Xapón. O disco puido escoitarse en streaming na páxina da National Public Radio a partir do 24 de abril de 2011. A portada foi deseñada por Zan Goodman, que tamén deseñou a portada do seu anterior traballo, *Hospice*.

O tema "Parentheses" foi publicado como un sinxelo de iTunes o 5 de abril de 2011.

## Listaxe de cancións 
## Notas
Masterpiece

***Masterpiece*** é o primeiro álbum de estudio da banda estadounidense de indie rock Big Thief, publicado o 27 de maio de 2016 a través do selo Saddle Creek Records.

## Listaxe de cancións 
## Notas
Verses of Comfort, Assurance & Salvation

***Verses of Comfort, Assurance & Salvation*** é o primeiro álbum de estudio da banda estadounidense de indie pop Au Revoir Simone, publicado o 23 de marzo de 2005 a través do propio selo do grupo, Our Secret Record Company. Posteriormente foi lanzado en Europa o 31 de outubro por Moshi Moshi Records, e despois por Rallye Label no Xapón.

Os membros da banda gravaron o álbum nunha cabina de ducha nun soto que pertencía ao seu representante, Rod Sherwood, que converteu a cabina nun lugar para gravar voces coa axuda dun feixe de edredóns. "Through the Backyards" foi a primeira canción en ser lanzada como sinxelo.

## Listaxe de cancións 
## Notas
Biohazard (álbum)

***Biohazard*** é o primeiro álbum de estudio da banda estadounidense de heavy metal Biohazard, publicado o 30 de xuño de 1990 a través do selo Magnetic Air.

A intro da canción "Retribution" é da película *O padriño (II parte)*. As cancións "Wrong Side of the Tracks" e "Hold My Own" foron regravadas para o segundo álbum da banda, *Urban Discipline*. A versión remasterizada de 2004 conta cunha portada distinta.

## Listaxe de cancións 
## Notas
Only Run

***Only Run*** é o cuarto álbum de estudio da banda estadounidense de indie rock Clap Your Hands Say Yeah, autoeditado o día 3 de xuño de 2014.

## Listaxe de cancións 
## Notas
Células Caco-2

[miniatura|0x0px|Células CaCo-2 vistas con [microscopio de contraste de fase cun aumento de 100X. As células Caco-2 desta imaxe estiveron en cultivo durante 21 días, durante os cales creceron, confluíron e epitelizáronse. ]]
As **células Caco-2** son unha liña celular inmortalizada de células de adenocarcinoma colorrectal epitelial humanas heteroxéneas, desenvolvidas no Sloan-Kettering Institute for Cancer Research en investigacións dirixidas por Jorgen Fogh.

## Historia 
A aplicación das células Caco-2 en investigación empezounas a finais da década de 1980 Ismael Hidalgo, que traballaba no laboratorio de Ron Borchardt na Universidade de Kansas, e por Tom Raub, que traballaba na Upjohn Company. Hidalgo seguiu os seus labores nas compañías SmithKline Beecham e Rhone-Poulenc Rorer, e despois continuou cofundando unha compañía, Absorption Systems, en 1996, onde permanece como xefe científico.

## Características 
Aínda que estas células derivan dun carcinoma de colon (intestino groso), cando se cultivan en condicións específicas as células diferéncianse e polarízanse de modo que os seus fenotipos, morfolóxica e funcionalmente, lembran os enterocitos que tapizan o intestino delgado. As células Caco-2 expresan unións herméticas, microvilosidades e varios enzimas e transportadores que son característicos de tales enterocitos: peptidases, esterases, P-glicoproteína, transportadores de captación de aminoácidos, ácidos biliares, ácidos carboxílicos etc.

## Aplicacións en investigación 
Cando se ollan microscopicamente os cultivos de células Caco-2, é evidente incluso mediante a simple inspección visual que as células son heteroxéneas. Co paso dos anos as características das células usadas en diferentes laboratorios do mundo foron diverxendo substancialmente, o que fai difícil comparar resultados entre laboratorios. Malia esa heteroxeneidade, as células Caco-2 teñen aplicacións en estudos de invasión celular, investigación de transfección viral, e transporte de lípidos.

As células Caco-2 non son normalmente utilizadas como células individuais, senón como unha monocapa confluente nun filtro inserido nun cultivo celular (por exemplo, Transwell). Cando se cultivan neste formato, as células diferéncianse para formar un epitelio polarizado monocapa que proporciona unha barreira física e bioquímica ao paso de ións e pequenas moléculas. A monocapa de Caco-2 utilízase amplamente na industria farmacéutica como un modelo in vitro da mucosa do intestino delgado humano para predicir a absorción de fármacos administrados oralmente con diferents kits como CacoReady. Establecese ben a correlación entre a permeabilidade *in vitro* aparente (P¬app) nas monocapas de Caco-2 e a fracción absorbida in vivo (fa).

## Notas 
## Véxase tamén 
### Bibliografía 
*
*
### Outros artigos 
*Cultivo celular
*Desenvolvemento de fármacos
*PAMPA - ensaio de permeabilidade non baseado en células

### Ligazóns externas 
*Entrada de Cellosaurus para Caco-2
Células HaCaT

As **células HaCaT** son unha liña celular inmortalizada transformada espontaneamente procedente de queratinocitos da pel humana adulta, que son moi utilizadas en investigación científica. As células HaCaT son utilizadas debido á súa alta capacidade de diferenciarse e proliferar in vitro. O seu uso en investigación permite a caracterización de queratinocitos humanos usando un modelo que é reproducible e serve para estudar procesos como a curta vida media dos cultivos e as variacións entre liñas celulares. Estas células permitiron a caracterización de varios procesos, como a súa utilización como sistema modelo para o metabolismo da vitamina D3 na pel.

## Notas 
## Véxase tamén 
### Ligazóns externas 
*Entrada de Cellosaurus para HaCaT
The Glove

**The Glove** foi unha colaboración musical e proxecto de gravación inglés de 1983 levado a cabo por Robert Smith de The Cure e Steven Severin de Siouxsie and the Banshees. A banda editou un álbum de estudio, *Blue Sunshine*, como parte do contrato en solitario de Severin con Polydor Records. Severin bautizou ao grupo, o álbum e encargouse do concepto da portada, xa que Smith tivo que deixar o proxecto antes de rematalo debido a comporomisos con The Cure.

## Discografía 
### Álbums 
## Notas
Die Fälscher

***Die Fälscher*** é un filme austro-xermano de 2007 escrito e dirixido por Stefan Ruzowitzky. Baséase na operación Bernhard, un plan secreto da Alemaña nazi durante a segunda guerra mundial para destabilizar o Reino Unido. O filme céntrase nun falsificador xudeu, Salomon "Sally" Sorowitsch, quen é obrigado a axudar na operación no Campo de concentración de Sachsenhausen.

O filme leva á pantalla a vida de Salomon Smolianov, a partir das memorias de Adolf Burger, un tipógrafo xudeu eslovaco que foi encarcerado en 1942 por crear certificados de bautismo para que os xudeus puidesen evitar a deportación, e posteriormente foi internado en Sachsenhausen para traballar na operación Bernhard. Ruzowitsky consultou con Burger ó longo de cada proceso de guionización e produción. O filme gañou o Óscar ó mellor filme en lingua non inglesa na 80ª edición dos premios.

## Personaxes 
* Karl Markovics como Salomon Sorowitsch (Salomon Smolianov)
* August Diehl como Burger (Adolf Burger)
* Devid Striesow como Sturmbannführer Herzog (Bernhard Krüger)
* Veit Stübner como Atze
* Sebastian Urzendowsky como Karloff/Kolya
* August Zirner como Dr Klinger
* Martin Brambach como Hauptscharführer Holst
* Andreas Schmidt como Zilinski
* Tilo Prückner como Hahn
* Lenn Kudrjawizki como Loszek

## Notas 
## Véxase tamén 
### Outros artigos 
* Filmes de Austria propostos ó Óscar ó mellor filme internacional
* Filmes propostos ó mellor filme internacional na 80ª edición dos Óscar
*Salomon Smolianov

### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Lorens Münter Philipson

**Lorens Münter Philipson** (Philipsen), latinizado  **Laurentius Münter Philipsson**, nado o 17 de marzo de 1765 en Ystad, condado de Escania, e finado o 3 de novembro de 1851, Storkyrkoförsamlingen, condado de Estocolmo, foi un médico, malacólogo, xornalista e escritor sueco.

## Traxectoria 
Philipson comezou a estudar en Lund en 1782, acadando o título de doutor en medicina na Universidade de Lund en 1791. No mesmo ano, mudouse a Estocolmo, onde coñeceu a Thomas Thorild, que o introduciu  nas novas ideas da Revolución francesa, facéndose escritor.

Entre 1792 e 1794 Philipson publicou o xornal *Patrioten* (*O Patriota*), no que difundía opinións radicais e mesmo comunistas. En 1792 foi nomeado profesor adxunto de Anatomía na Real Academia de Belas Artes, renuciando a este cargo en 1798. Por mor das súas publicacións, tivo que loitar en varias ocasións coa censura. Philipson impúxose contra o seu competidor, Jöns Jacob Berzelius en 1806 e foi nomeado secretario do *Collegium Medicum*, cargo que ocupou até 1835.

## Taxons descritos por Philipson 
* *Perna* Philipsson, 1788
* *Unio crassus* Philipsson, 1788 
* *Unio tumidus* Philipsson, 1788

## Abreviatura 
A abreviatura **Philipsson** emprégase pare recoñecer a  como autoridade na descrición e taxonomía en zooloxía.

## Notas 
## Véxase tamén 
### Ligazóns externas 
* Biographie im Projekt Runeberg .
* Philipson, Lorens Münter, en CERL Thesaurus (Consortium of European Research Libraries).
* Publicacións de ou sobre Lorens Münter Philipson.
Ghost Stories (filme de 2020)

***Ghost Stories*** é un filme indio de 2020 rodado en lingua hindi, consistindo en catro segmentos dirixidos por Karan Johar, Dibakar Banerjee, Zoya Akhtar e Anurag Kashyap. Foi producido por Ronnie Screwvala e Ashi Dua baixo as marcas de RSVP Movies e Flying Unicorn Entertainment respectivamente. O filme está protagonizado por Mrunal Thakur, Avinash Tiwary, Janhvi Kapoor, Raghuvir Yadav, Sobhita Dhulipala, Vijay Varma e Pavail Gulati. Estreouse a través de Netflix o 1 de xaneiro de 2020.

## Personaxes 
**Segmento de Zoya Akhtar**
*Janhvi Kapoor como Sameera
*Surekha Sikri como Mrs. Malik
*Vijay Varma como Guddu

**Segmento de Anurag Kashyap**
*Sobhita Dhulipala como Neha
*Sagar Arya como marido de Neha
*Zachary Braz como Ansh
*Pavail Gulati como pai de Ansh

**Segmento de Dibakar Banerjee**
*Sukant Goel como Visitador
*Aditya Shetty como neno pequeno
*Eva Ameet Pardeshi como nena pequena
*Gulshan Devaiah como pai da nena

**Segmento de Karan Johar**
*Mrunal Thakur como Ira
*Avinash Tiwary como Dhruv
*Jyoti Subhash como avoa de Dhruv
*Kitu Gidwani como nai de Dhruv
*Sumit Tandon como pai de Dhruv
*Namrata Chopra como nai de Ira
*Kusha Kapila como Misha
*Shataf Figar como pai de Ira
*Heeba N Shah como Shanti

## Notas 
## Véxase tamén 
### Ligazóns externas 
*
American Son (filme de 2019)

***American Son*** é un filme estadounidense de 2019 dirixido por Kenny Leon e protagonizado por Kerry Washington, Steven Pasquale, Jeremy Jordan e Eugene Lee. Baséase na obra de Broadway homónima. O seu escritor, Christopher Demos-Brown, tamén escribiu o guión do filme. Estreouse no Festival Internacional de Cinema de Toronto o 12 de setembro de 2019, e estreouse en Netflix o 1 de novembro de 2019.

## Personaxes 
* Kerry Washington comom Kendra Ellis-Connor
* Steven Pasquale como Scott Connor
* Jeremy Jordan como Oficial Paul Larkin
* Eugene Lee como Tenente John Stokes

## Notas 
## Véxase tamén 
### Ligazóns externas 
*
Década de 2020

A **década de 2020** é a década que abrangue o período entre o 1 de xaneiro de 2020 até o 31 de decembro de 2029.